
טיפול ברכבים נטושים

עיריית כפר סבא רשאית לפנות כלי רכב אשר הושארו ברשות רבים תקופה ממושכת בגבולות העיר, מתוקף חוק שמירת הניקיון, תשמ"ד-1984.
הטיפול ברכבים נטושים מבוצע ע"י מחלקת פיקוח ואכיפה באגף חזות העיר, טלפון:09-7649223

מהו רכב נטוש?
· רכב שמתקיים לגביו אחד או יותר מהבאים:
· ניכר כי הרכב מושאר במקום אחד ברשות הרבים, או שהרכב לא הוזז ממקומו מרחק של ממש ובנסיבות העניין סביר להניח כי הרכב אינו משמש למטרות נסיעה באופן תדיר
· הרכב אינו נושא לוחית זיהוי כמחויב לפי פקודת התעבורה
· אין לרכב רישיון רכב תקף, במשך שלושים ימים לפחות
שלבי טיפול העירייה ברכבים נטושים
· קבלת פנייה על חשד לרכב נטוש ע"י מוקד עירוני
· תיעוד הרכב ע"י נציג עירייה
· הדבקת מדבקה צהובה המתריעה לבעל הרכב על הצורך להזיז את הרכב ממקומו. בנוסף, העירייה תנסה לאתר את בעל הרכב ולברר את סיבת השארת הרכב במקומו לתקופה ממשוכת, וכן תשלח בדואר רשום מכתב דרישה להזזת הרכב.
· ביקור הרכב אחת לשבוע ותיעודו ע"י נציג העירייה
· משלוח דרישה נוספת בדואר רשום לבעל הרכב לפנותו, בתוך תקופה שתקבע בדרישה ולא תעלה על 21 ימים, במסגרתה תודיע העירייה לבעל הרכב כי אם לא יעשה כן, בכוונתה לגרור את הרכב ולהעמידו במקום שיפורט בהודעה; הודעה לפי סעיף קטן זה תישלח 14 ימים לפחות לפני הגרירה.
· הדבקת מדבקה אדומה המתריעה על גרירת הרכב בתוך 48 שעות
· גרירת רכב*
· מכירת רכב**
מקרים חריגים בהם יעוכב הטיפול ברכב נטוש  באישור מיוחד של מנהלת מחלקת פיקוח ואכיפה
· בעל הרכב אינו בארץ.
· בעל הרכב מאושפז במוסד בריאות.
· בעל הרכב במילואים.
· כל מקרה חריג נוסף אחר אשר יוחלט על ידי מנהל מח' פיקוח ואכיפה.

*העירייה תהא רשאית לגרור את הרכב בהתקיים כל התנאים הבאים במצטבר להלן:
· חלפו 14 ימים מהמועד בו נשלח המכתב הרשום השני לידי הבעלים הרשום.
· בעלי הרכב לא יצרו קשר עם אחראי רכב נטוש. 
· חלפו 30 ימים ממועד שליחת המכתב הרשום הראשון.
שחרור הרכב ממגרש גרירה יבוצע לאחר תשלום ע"י בעל הרכב של החזר הוצאות העירייה בגין גרירת הרכב והוצאתו מרשות הרבים, לרבות דמי אחזקתו במגרש.
**העירייה תהא רשאית למכור רכב במקרה בו הבעלים לא דרש את רכבו  בתוך 45 ימים ממועד ביצוע  הגרירה.
לבירורים ניתן לפנות לאגף חזות העיר: טלפון 09-7649223

הנוהל מנוסח בלשון זכר אך פונה לשני המינים

